കണ്ടു ഞാന് കണ്ണനെ.. ഗോപാലകൃഷ്ണനെ... വീട്ടുമുറ്റങ്ങള് അമ്ബാടിയായി നാടെങ്ങും ശ്രീകൃഷ്ണ ജയന്തി ആഘോഷം തൊടുപുഴ: കോവിഡ് പശ്ചാത്തലത്തില് ഇത്തവണയും ബാലഗോകുലം സമിതികളുടെ ആഭിമുഖ്യത്തില് ജില്ലയിലെമ്ബാടും മഹാശോഭായാത്രകള് ഒഴിവാക്കി വീട്ടുമുറ്റത്ത് അമ്ബാടിമുറ്റങ്ങള് ഒരുക്കി ശ്രീകൃഷ്ണ ജയന്തി ആഘോഷിച്ചു.വിഷാദം വെടിയാം വിജയം വരിക്കാം എന്ന സന്ദേശവുമായിട്ടാണ് ഇത്തവണ ശ്രീകൃഷ്ണ ജയന്തി ആഘോഷിച്ചത്. മഹാശോഭായാത്രകള് ഒഴിവാക്കി വീട്ടുമുറ്റത്ത് അമ്ബാടിമുറ്റങ്ങള് ഒരുക്കിയാണ് ആഘോഷ പരിപാടികള് സംഘടിപ്പിച്ചത്. ആഘോഷങ്ങള്ക്ക് മുന്നോടിയായി ഭവനങ്ങളില് പതാക ഉയര്ത്തിയിരുന്നു. വൃക്ഷപൂജ, ഗോപൂജ എന്നിവയും സംഘടിപ്പിച്ചിരുന്നു. ബാലഗോകുലം ജില്ലാ അധ്യക്ഷന് സുരേഷ് കുമാര്, കാര്യദര്ശി ശശികുമാര് മുല്ലക്കര എന്നിവര് പരിപാടികള്ക്ക് നേതൃത്വം നല്കി. വീട്ടുമുറ്റങ്ങളില് അമ്ബാടി മുറ്റം സങ്കല്പിച്ച് ഉണ്ണികണ്ണന്മാര് തിമിര്ത്താടി. മുറ്റങ്ങളില് ഉറിയടിയും ഒരുക്കിയിരുന്നു. 2000ത്തോളം വീടുകളിലായി 1000 ത്തിലധികം കുരുന്നുകള് രാധ കൃഷ്ണവേഷങ്ങള് അണിഞ്ഞു. ഉച്ചതിരിഞ്ഞ് മഴ മാറിനിന്നത് ആഘോഷങ്ങള്ക്ക് പകിട്ട് കൂട്ടി. ക്ഷേത്രങ്ങള് കേന്ദ്രീകരിച്ചും ആഘോഷങ്ങള് നടന്നു. തൊടുപുഴ ശ്രീകൃഷ്ണ ക്ഷേത്രം, അറക്കുളം നെറ്റിക്കാട്ട് ശ്രീകൃഷ്ണ ക്ഷേത്രം, മുട്ടം ശ്രീകൃഷ്ണ ക്ഷേത്രം, പെരുമ്ബിള്ളിച്ചിറ ശ്രീകൃഷ്ണപുരം ശ്രീകൃഷ്ണ ക്ഷേത്രം, ഇടവെട്ടി ശ്രീകൃഷ്ണ ക്ഷേത്രം തുടങ്ങിയ ക്ഷേത്രങ്ങളില് എല്ലാം ഭക്ത്യാദരപൂര്വം ആഘോഷങ്ങള് നടന്നു. മുട്ടം ശ്രീകൃഷ്ണ ക്ഷേത്രത്തിലും കാഞ്ഞിരമറ്റം മഹാദേവ ക്ഷേത്രത്തിലും കൃഷ്ണ വേഷം ധരിച്ചെത്തിയ കുട്ടികള് ഉറിയടിയില് പങ്കെടുത്തു.